يوتوب (بلينݣليزية: YouTube) هو واحد لموقع د أنترنت تيخلي الناس يأپلوديو لڤيديويات فابور ويتفرجو فيها، يعلًقو ويتقاسموها معا بعضياتهم. تأسس هاد السيت ف 14 فبراير 2005 من تلاتة د الدراري ميريكانين كانو خدامين فالشركة د پييپال (PayPal), وهوما: جاود كريم، ستيڤ تشين و تشاد هيرلي. أول ڤيديو فيوتوب كان هو "أنا فلحديقة د لحيوانات" اللي بان فيها واحد من لمؤسسين (جاود). هاد لڤيديو باقي مشهور تال دابا وتشاف 103 مليون مرة. ف 2006، شرات الشركة د ݣووݣل يوتوب ب 1.65 مليار دولار، ولاً من ديك الساعة تابع ليها وواحد من لمنتوجات ديالها. عاداد لمخدّمين ديال يوتوب وصل 2.3 مليار واحد ف أكتوبر 2020، ؤ لأرباح ديالها ف نفس لعام كانو 19.7 مليار دولار. يوتيوب - عملاق الفيديو الذي انطلق بـ"حديقة الحيوان" - الجزيرة (2016) شاهد أول مقطع نشر على يوتيوب - وكم نال صاحبه؟ - العربية (2018) جوجل تشتري يوتيوب مقابل 1.65 مليار دولار - بي بي سي بالعربية (2006) "YouTube Revenue and Usage Statistics (2022)" (بنڭليزية).